**LEKTIRA ZA 6. RAZRED 2018./2019. (6.a i 6.b)**

Dragi šestaši,

i dalje u vama želim probuditi ljubav prema knjizi i čitanju jer, ako čitate, razvijate svoj rječnik, svoje izražavanje, svoje stavove i promišljanja, ukratko, razvijate sebe.

U ovom košmaru nastavnih sadržaja i svakodnevnog učenja teško vam se posvetiti detaljnom pisanju pročitanih djela pa ću vam ponuditi različite kreativne aktivnosti pomoću kojih ćete se osvrnuti na pročitano književno djelo i nećete trebati puno piskarati, a imat ćete više vremena za druge stvari.

**Ako vam se ne sviđaju ponuđene aktivnosti**, **pročitana djela možete analizirati na klasičan način.**

**NE PREPISUJ S INTERNETA NEČIJE TUĐE ANALIZE! SJETI SE DA JE ČITANJE VAŽNO RADI STJECANJA VLASTITIH STAVOVA I IZGRADNJE VLASTITE LIČNOSTI! SJETI SE DA TVOJE IDEJE I PROMIŠLJANJA MOGU BITI BOLJA I ORIGINALNIJA OD TUĐIH!**

**KLASIČNA ANALIZA PROČITANOG KNJIŽEVNOG DJELA:**

1. **Pisati što detaljnije bilješke tijekom čitanja** (odabir citata i objašnjenja)
2. Napisati osnovne podatke o autoru djela
3. Napisati književni rod, književnu vrstu djela, temu, vrijeme i mjesto radnje
4. Izabrati dva glavna lika i okarakterizirati ih – napiši citat i osobinu koju prepoznaješ na temelju ponašanja lika ili na temelju izgleda lika
5. Napisati minimalno 20 rečenica što ste naučili pročitavši djelo, kako radnju u djelu možete povezati sa stvarnim životom, napisati stav u odnosu na ponašanje likova.
6. Objasniti što vam se svidjelo ili nije u djelu, objasniti što vas je razočaralo, o čemu ste promišljali kada ste čitali djelo.
7. **MOLIM VAS DA NE PREPRIČAVATE DJELO I NE PIŠETE FABULU**! (zato vodite detaljne bilješke tijekom čitanja), fabulu pišite u njezina četiri dijela – za uvod, zaplet, vrhunac i rasplet po jednu rečenicu.

**Ako ste izabrali kreativne zadatke za analizu pročitanih književnih djela, molim vas da svaki i naslov i autora te način analize djela evidentirate, tj. zabilježite u dnevnik čitanja (bilježnicu za pisanje lektira).**

Ako netko od vas bude imao svoju kreativnu ideju kako se svrnuti na pročitano književno djelo, svakako ju smijete i realizirati, ali pri tome pazite jer škola je odgojno-obrazovna ustanova.

**Nadam se da ćete uživati čitajući jer lektira može biti zabavna, zanimljiva i poučna**!

Za pitanja i nejasnoće možete mi se obratiti na mail [ivana.novak25@gmail.com](mailto:ivana.novak25@gmail.com)

Vaša učiteljica Ivana

**POPIS PO MJESECIMA ZA 6.A**

|  |  |  |
| --- | --- | --- |
| **mjesec** | **naslov djela i autor** | **način analize pročitanog djela**  **(izaberi jednu od ponuđenih mogućnosti)** |
| rujan | ***Zagrebačka priča***,  Blanka Dovjak-Matković  (pročitati oba dijela | 1. klasičan način analize (bilješke tijekom čitanja, književni rod i vrsta, vrijeme i mjesto radnje, tema djela, dva lika s citatima i osobinama iz knjige, mišljenje o pročitanom djelu) 2. napravi **plakat** tako da napišeš imena svih likova s kojima je Kečkica povezana – uz svaki taj lik ispiši događaje i osobine koje ga opisuju, osobine možeš dokazati i citatima, svaki lik nacrtaj onako kako ga ti zamišljaš, imaš potpunu slobodu kako ćeš plakat osmisliti, bitno da plakat bude uredan i dobro osmišljen 3. zamisli da si ti prijatelj Kečkici – **napiši joj osobno pismo** u kojem ćeš se osvrnuti na sve njezine životne događaje, ali ju pri tome i utješiti, pokušaj se uživjeti u vrijeme u kojem je roman ispričan |
| listopad | ***Mali ratni dnevnik***,  Stjepan Tomaš  (**obavezno pročitati svi**) | 1. klasičan način analize 2. vodi detaljne bilješke tijekom čitanja (prepiši zanimljive citate i komentiraj ih svojim razmišljanjima) i **osmisli kviz pitanja** na pročitanu lektiru; obavezno za svako svoje pitanje napiši i odgovor; napiši minimalno 20 pitanja (pitanja možeš napraviti i u prezentaciji) – ovaj zadatak možeš raditi u grupi ili samostalno 3. vodi detaljne bilješke tijekom čitanja (prepiši zanimljive citate i komentiraj ih svojim razmišljanjima); **osmisli križaljku** na pročitanu lektiru (minimalno 20 pojmova, događaja, likova i slično)- ovaj zadatak možeš raditi u grupi ili samostalno |
| studeni | ***Poljubit ću je uskoro, možda***,  Šime Storić  ili  ***Čvrsto drži joy-stick***,  Josip Cvenić | 1. klasičan način analize 2. **napraviti prezentaciju** (naglasak je na usmenom izražavanju i razumijevanju pročitanog djela) 3. **lektira iz škarnicla** (obabereš minimalno 20 sličica-asocijacija na pročitano djelo koje možeš nacrtati sam ili izrezati iz časopisa, novina, letaka … ili ispisati s interneta i pričaš o pročitanom djelu na temelju svojih asocijacija – naglasak je na usmenom izražavanju i razumijevanju pročitanog djela) |
| prosinac | ***Tajni leksikon***  Želimir Hercigonja  ili  ***Dolazak Hrvata,***  Milutin Mayer | 1. klasičan način analize 2. osmisli 5 najvažnijih poruka na temelju pročitanog djela, uvježbaj **mini govor** kojim ćeš dokazati da su te poruke koje su iščitane iz djela vrlo važne, svoj govor smiješ popratiti i dokazima tj. citatima iz pročitanog djela, slikama, fotografijama i drugim pomagalima – budi maštovit / maštovita (mini govor treba trajati 3 do 5 minuta) |
| siječanj | ***Maksimirci***  Nikola Pulić  Ili  ***Olfie među ženama***,  Christine Nostlinger | 1. klasičan način analize 2. detaljno piši bilješke tijekom čitanja / osmisli pitanja i odgovore **(intervju**) za glavnog lika, napiši zanimljivosti o spisatelju/spisateljici 3. ako je pročitano djelo Olfie među ženama – napiši mu **pismo** potpore i pokušaj ga savjetovati o njegovu problemu, on treba osjetiti da si njegov prijatelj |
| veljača | ***Priče iz davnine - samo ove:***   * ***Kako je Potjeh tražio istinu*** * ***Ribar Palunko i njegova žena*** * ***Sunce djever i Neva Nevičica*** * ***Bratac Jaglenac i sestrica Rutvica***   Ivana Brlić-Mažuranić  (**obavezno svi pročitati ove naslove – to su KRATKE bajke**) | * **Zadatke možete raditi sami, a možete u grupi – na ovaj način trebate raditi SVI i trebate odraditi sve ove crtice jer ćemo imati izložbu vaših radova na temu Ivane Brlić-Mažuranić**   **INDIVIDUALNO – SVATKO ZA SEBE**   * bilježiti citate i navoditi dojmove i mišljenja o njima (ovo u dnevnik čitanja)   **U GRUPI ( 4-5 UČENIKA)**   * o spisateljici napisati zanimljivosti i neke važne podatke iz njezinog života, te osmisliti njezin portret (služite se informacijama iz časopisa, novina, interneta… * ilustriraj (nacrtaj) priču ili dio priče ili lik ili više njih (priča i likova) koji vas se osobito dojmio, a na ilustraciji zapiši jednu ili više rečenica – poruka na temelju pročitanih bajki * osmisli kviz pitanja o spisateljici i pročitanim djelima (minimalno 20 pitanja) |
| ožujak | ***Sretni kraljević***  Oscar Wilde  (kratka bajka – pročitati svi) | 1. klasičan način analize 2. **osmisli svoju naslovnicu** na koju ćeš zapisati važne misli koje proizlaze iz pročitanog djela 3. napravi **prezentaciju** |
| travanj | ***Povjestice - samo ove:***   * ***Kugina kuća*** * ***Postolar i vrag*** * ***Kameni svatovi*** * ***Gvozdeni div***   August Šenoa  **obavezno pročitati svi** | **Svi pišete- obavezno za sve**   * bilješke tijekom čitanja – citate i komentare * naučite prepričati zadane povjestice * proučiti ih i napisati koji su elementi u njima lirski, a koji epski * zapišite likove i događaje iz svake pročitane povjestice (DAKLE ZA SVE 4 ZADANE POVJESTICE)   U GRUPI JOŠ **MOŽETE** RADITI , ali nije obavezno, zadatci su osmišljeni samo za zainteresirane (izaberi jedan zadatak   1. osmislite i snimite reklamu kojom ćete nagovoriti druge učenike da pročitaju ovo djelo 2. obucite se u likove – osmislite kostime i odglumite omiljenu scenu |
| svibanj | ***Kraljević i prosjak***  Mark Twain  ili  ***Gulliverova putovanja***,  Jonathann Swift | * pišite detaljne bilješke tijekom čitanja i objašnjenja i komentare * OSMISLITE SVOJ NAČIN KAKO ĆETE KREATIVNO OBRADITI PROČITANO DJELO |

**POPIS PO MJESECIMA ZA 6.B**

|  |  |  |
| --- | --- | --- |
| **mjesec** | **naslov djela i autor** | **način analize pročitanog djela**  **(izaberi jednu od ponuđenih mogućnosti)** |
| rujan | ***Poljubit ću je uskoro, možda***,  Šime Storić  ili  ***Čvrsto drži joy-stick***,  Josip Cvenić | 1. klasičan način analize 2. **napraviti prezentaciju** (naglasak je na usmenom izražavanju i razumijevanju pročitanog djela) 3. **lektira iz škarnicla** (obabereš minimalno 20 sličica-asocijacija na pročitano djelo koje možeš nacrtati sam ili izrezati iz časopisa, novina, letaka … ili ispisati s interneta i pričaš o pročitanom djelu na temelju svojih asocijacija – naglasak je na usmenom izražavanju i razumijevanju pročitanog djela) |
| listopad | ***Tajni leksikon***  Želimir Hercigonja  ili  ***Dolazak Hrvata,***  Milutin Mayer | 1. klasičan način analize 2. osmisli 5 najvažnijih poruka na temelju pročitanog djela, uvježbaj **mini govor** kojim ćeš dokazati da su te poruke koje su iščitane iz djela vrlo važne, svoj govor smiješ popratiti i dokazima tj. citatima iz pročitanog djela, slikama, fotografijama i drugim pomagalima – budi maštovit / maštovita (mini govor treba trajati 3 do 5 minuta) |
| studeni | ***Mali ratni dnevnik***,  Stjepan Tomaš  (**obavezno pročitati svi**) | 1. klasičan način analize 2. vodi detaljne bilješke tijekom čitanja (prepiši zanimljive citate i komentiraj ih svojim razmišljanjima) i **osmisli kviz pitanja** na pročitanu lektiru; obavezno za svako svoje pitanje napiši i odgovor; napiši minimalno 20 pitanja (pitanja možeš napraviti i u prezentaciji) – ovaj zadatak možeš raditi u grupi ili samostalno 3. vodi detaljne bilješke tijekom čitanja (prepiši zanimljive citate i komentiraj ih svojim razmišljanjima); **osmisli križaljku** na pročitanu lektiru (minimalno 20 pojmova, događaja, likova i slično)- ovaj zadatak možeš raditi u grupi ili samostalno |
| prosinac | ***Zagrebačka priča***,  Blanka Dovjak-Matković  (pročitati oba dijela | 1. klasičan način analize (bilješke tijekom čitanja, književni rod i vrsta, vrijeme i mjesto radnje, tema djela, dva lika s citatima i osobinama iz knjige, mišljenje o pročitanom djelu) 2. napravi **plakat** tako da napišeš imena svih likova s kojima je Kečkica povezana – uz svaki taj lik ispiši događaje i osobine koje ga opisuju, osobine možeš dokazati i citatima, svaki lik nacrtaj onako kako ga ti zamišljaš, imaš potpunu slobodu kako ćeš plakat osmisliti, bitno da plakat bude uredan i dobro osmišljen 3. zamisli da si ti prijatelj Kečkici – **napiši joj osobno pismo** u kojem ćeš se osvrnuti na sve njezine životne događaje, ali ju pri tome i utješiti, pokušaj se uživjeti u vrijeme u kojem je roman ispričan |
| siječanj | ***Kraljević i prosjak***  Mark Twain  ili  ***Gulliverova putovanja***,  Jonathann Swift | * pišite detaljne bilješke tijekom čitanja i objašnjenja i komentare * OSMISLITE SVOJ NAČIN KAKO ĆETE KREATIVNO OBRADITI PROČITANO DJELO |
| veljača | ***Povjestice - samo ove:***   * ***Kugina kuća*** * ***Postolar i vrag*** * ***Kameni svatovi*** * ***Gvozdeni div***   August Šenoa  **obavezno pročitati svi** | Svi pišete – obavezno za sve   * bilješke tijekom čitanja – citate i komentare * naučite prepričati zadane povjestice * proučiti ih i napisati koji su elementi u njima lirski, a koji epski * zapišite likove i događaje iz svake pročitane povjestice (DAKLE ZA SVE 4 ZADANE POVJESTICE)   U GRUPI JOŠ **MOŽETE** RADITI / nije obavezno ovaj dio zadatka odraditi, osmišljen je samo za zainteresirane (izaberi jedan zadatak)   1. osmislite i snimite reklamu kojom ćete nagovoriti druge učenike da pročitaju ovo djelo 2. obucite se u likove – osmislite kostime i odglumite omiljenu scenu |
| ožujak | ***Priče iz davnine - samo ove:***   * ***Kako je Potjeh tražio istinu*** * ***Ribar Palunko i njegova žena*** * ***Sunce djever i Neva Nevičica*** * ***Bratac Jaglenac i sestrica Rutvica***   Ivana Brlić-Mažuranić  (**obavezno svi pročitati ove naslove – to su KRATKE bajke**) | * **Zadatke možete raditi sami, a možete u grupi – na ovaj način trebate raditi SVI i trebate odraditi sve ove crtice jer ćemo imati izložbu vaših radova na temu Ivane Brlić-Mažuranić**   **INDIVIDUALNO – SVATKO ZA SEBE**   * bilježiti citate i navoditi dojmove i mišljenja o njima (ovo u dnevnik čitanja)   **U GRUPI ( 4-5 UČENIKA)**   * o spisateljici napisati zanimljivosti i neke važne podatke iz njezinog života, te osmisliti njezin portret (služite se informacijama iz časopisa, novina, interneta… * ilustriraj (nacrtaj) priču ili dio priče ili lik ili više njih (priča i likova) koji vas se osobito dojmio, a na ilustraciji zapiši jednu ili više rečenica – poruka na temelju pročitanih bajki * osmisli kviz pitanja o spisateljici i pročitanim djelima (minimalno 20 pitanja) |
| travanj | ***Sretni kraljević***  Oscar Wilde  (kratka bajka – pročitati svi) | 1. klasičan način analize 2. **osmisli svoju naslovnicu** na koju ćeš zapisati važne misli koje proizlaze iz pročitanog djela 3. **napravi prezentaciju** |
| svibanj | ***Maksimirci***  Nikola Pulić  ili  ***Olfie među ženama***,  Christine Nostlinger | 1. klasičan način analize 2. detaljno piši bilješke tijekom čitanja / osmisli pitanja i odgovore **(intervju**) za glavnog lika, napiši zanimljivosti o spisatelju/spisateljici 3. ako je pročitano djelo Olfie među ženama – napiši mu **pismo** potpore i pokušaj ga savjetovati o njegovu problemu, on treba osjetiti da si njegov prijatelj |